**Dr. Kelemen István**

**Filozófia (BTNT103BA)**

A tantárgy megismerteti a hallgatókat az európai filozófiai gondolkodás klasszikus és modern kérdésfeltevéseivel és problématörténeti horizontjával. A kurzus az európai filozófia három nagy toposza, a tudás, a morál és a politikum köré szerveződik. Bemutatja, hogy a tudás (episztemé, phronészisz, szófia) milyen hatással és viszonyban volt és van a mindenkori társadalom morális és politikai jelenségeivel. Mindeközben a hallgatók megismerkednek az ismeretelmélet (episztemológia), a morálfilozófia és a politikafilozófia alapfogalmaival illetve ezek történeti fejlődésével. A kurzus az európai filozófiai gondolkodás nagy korszakainak a jelzett keretben történő „paradigmatikus” összefüggéseire koncentrál, hozzájárulva a nemzetközi kapcsolatok elemzésének és megértésének hátteréhez.

**Tematika**

 1. hét A filozófia és a filozófiai diskurzus sajátosságai

 2. hét A modern filozófiai diskurzus kialakulásának körülményei és feltételei I.

 3. hét A modern filozófiai diskurzus kialakulásának körülményei és feltételei II.

 4. hét Tudás és fundamentum

 5. hét Tudás és bizonyosság

 6. hét A morál természete

 7. hét A morál megalapozhatóságának diskurzusai

 8. hét Társadalom és erkölcs

 9. hét A politikum mibenléte

10. hét A szabadság és az emancipáció narratívái I.

11. hét A szabadság és az emancipáció narratívái II.

12. hét A modernitás krízise

13. hét A posztmodern állapot

14. hét Tudás, erkölcs, politikum (összefoglalás)

**A számonkérés módja**: a félév végén zárthelyi dolgozat, amely többszörös választáson alapuló tesztkérdéseket tartalmaz az előadás anyagából, valamint a kötelező irodalomból.

**Kötelező irodalom:**

Voltaire: *Egy vadember és egy bakkalaureus beszélgetése*

<https://www.szaktars.hu/akademiai/view/voltaire-voltaire-valogatott-filozofiai-irasai-1991/?query=voltaire&pg=222&layout=s>

Max Weber: *A protestáns etika és a kapitalizmus szelleme* (Oktatási segédanyag-letölthető PDF formátumban)

Descartes: *Értekezés a módszerről*

<http://mek.niif.hu/01300/01321/01321.htm>

Kant: *Mi a felvilágosodás*

<http://mek.oszk.hu/06600/06616/06616.pdf>

I. Kant: Az emberiség egyetemes történetének eszméje világpolgári szemszögből.

*Politikai ideológiák* (Oktatási segédanyag)

http://mmi.elte.hu/szabadbolcseszet/mmi.elte.hu/szabadbolcseszet/index4619.html?option=com\_tanelem&task=all&id\_tananyag=63

[Egedy Gergely](http://www.magyarszemle.hu/szerzo/egedy_gergely): *Konzervativizmus és modernizáció*

http://www.magyarszemle.hu/cikk/konzervativizmus\_es\_modernizacio